Portugalin tasavallan aloite neuvoston asetuksen antamiseksi ajanjaksosta, jona kolmansien maiden kansalaiset, joita viisumipakko ei koske, voivat liikkua vapaasti jäsenvaltioiden alueella



Virallinen lehti nro C 164 , 14/06/2000 s. 0006 - 0006



Portugalin tasavallan aloite neuvoston asetuksen antamiseksi ajanjaksosta, jona kolmansien maiden kansalaiset, joita viisumipakko ei koske, voivat liikkua vapaasti jäsenvaltioiden alueella (2000/C 164/06) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 62 artiklan 3 kohdan, ottaa huomioon Portugalin tasavallan aloitteen(1), ottaa huomioon Euroopan parlamentin lausunnon(2) sekä katsoo seuraavaa: (1) Yhteisön maahanmuuttopolitiikkaan kuuluvat perustamissopimuksen 62 artiklan 3 kohdassa tarkoitetulla alalla myös toimenpiteet, joilla vahvistetaan ne edellytykset, joiden mukaisesti kolmansien maiden kansalaiset voivat vapaasti liikkua jäsenvaltioiden alueella enintään kolmen kuukauden ajan. (2) Kuitenkin on säädettävä sellaisista toimenpiteistä, joilla niiden maiden kansalaisille, joita viisumipakko ei koske, voidaan myöntää vastavuoroisuuden pohjalta uusi kolmen kuukauden aika jäsenvaltioiden ulkorajojen ylittämistä varten. (3) Tämä asetus perustuu Schengenin säännöstön sisällyttämisestä osaksi Euroopan unionia tehdyssä pöytäkirjassa tarkoitettuun Schengenin säännöstöön, ON ANTANUT TÄMÄN ASETUKSEN: 1 artikla Kolmannen maan kansalainen, jota viisumipakko ei koske, voi liikkua vapaasti jäsenvaltioiden alueella enintään kolmen kuukauden pituisen ajan jonkin jäsenvaltion ulkorajan ensimmäisestä ylittämispäivästä alkavan kuuden kuukauden pituisen ajanjakson aikana edellyttäen, että hän täyttää seuraavat ehdot: a) hänellä on voimassa oleva, jäsenvaltion rajan ylittämiseen oikeuttava asiakirja tai asiakirjat; b) hän esittää tarvittaessa asiakirjat, joilla osoitetaan suunnitellun oleskelun tarkoitus ja edellytykset, ja hänellä on toimeentuloon tarvittavat varat sekä suunnitellun oleskelun kestoa että lähtömaahan paluuta tai kauttakulkumatkaa varten sellaiseen kolmanteen maahan, jonne hänen pääsynsä on taattu, tai hän kykenee hankkimaan laillisesti nämä varat; c) häntä ei ole määrätty maahantulokieltoon; ja d) hänen ei katsota voivan vaarantaa jonkin jäsenvaltion yleistä järjestystä, kansallista turvallisuutta tai kansainvälisiä suhteita. 2 artikla Kansainvälisistä sopimuksista voidaan neuvotella vastavuoroisuuden pohjalta yhteisön ja sellaisten kolmansien maiden välillä, joiden kansalaisilta ei vaadita viisumia, niiden ehtojen määrittämiseksi, joiden perusteella toinen, enintään kolmen kuukauden ajanjakso voidaan myöntää kyseisten maiden kansalaisille jonkin jäsenvaltion ulkorajan ensimmäisestä ylittämispäivästä alkavan yhden vuoden aikana, tarvittaessa 1 artiklassa tarkoitetun kuuden kuukauden pituisen ajanjakson kuluessa. 3 artikla Voimaantulo Tämä asetus tulee voimaan sitä päivää seuraavana päivänä seuraavana päivänä, jona se julkaistaan Euroopan yhteisöjen virallisessa lehdessä. Tätä asetusta sovelletaan Schengenin säännöstön sisällyttämisestä osaksi Euroopan unionia tehdyn pöytäkirjan 1 artiklassa mainittujen neuvoston jäsenten yksimielisellä päätöksellä vahvistamista päivämääristä alkaen niihin jäsenvaltioihin, jotka ovat allekirjoittaneet Schengenin sopimusten liittymispöytäkirjat, jolleivät näiden valtioiden edellytykset Schengenin säännöstöön liittymiseen ole täyttyneet ennen tämän asetuksen voimaantuloa. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa Euroopan yhteisön perustamissopimuksen mukaisesti. Tehty Brysselissä ... Neuvoston puolesta Puheenjohtaja ... (1) EYVL C ... (2) Lausunto annettu ... (ei vielä julkaistu virallisessa lehdessä).